10. Vedtagelse af lokalplan nr. 422 Boligområde ved [adresse] i Grundfør (Åben)
Tidl. politisk behandling PL-U, 05.05.22, pkt. 2, BY, 28.03.23
Forventet sagsgang
PL-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage endelig stilling til ”Forslag til lokalplan nr. 422 
Boligområde ved [adresse] i Grundfør”.
Lokalplanen tager udgangspunkt i en privat bygherres ønske om at etablere et boligområde med åben-lave 
boliger med tilhørende fælles opholdsarealer ved [adresse] i Grundfør. 
Lokalplanområdet ligger i den centrale og ældste del af Grundfør og inden for kommuneplanramme 
12.BL.9. Lokalplanen omfatter et areal på ca. 1,7 ha.
På ejendommen findes eksisterende landbrugsbygninger og et stuehus. Ejendommen har oprindeligt været 
en trelænget gård, som senere er tilbygget af flere omgange. Der drives ikke længere landbrug på 
ejendommen, og bygningerne udgør i dag en betydelig bygningsmasse set i forhold til den øvrige 
bebyggelse i Grundfør. Lokalplanen forudsætter, at driftsbygningerne på ejendommen skal nedrives i 
forbindelse med realisering af lokalplanen. Selve stuehuset kan bevares.
Formålet med lokalplanen er at skabe mulighed for opførelse af 13 åben-lave boliger i form af individuelle 
enfamiliehuse. Grundstørrelserne varierer fra ca. 800 m² til ca. 1.100 m². Boligerne kan opføres i op til 1,5 
etage. Det resterende areal udlægges til fælles opholdsareal. Lokalplanen fastlægger desuden placering 
af områdets veje, stier og fælles friareal. Lokalplanområdet indrettes med tilkørsel fra [adresse].
Lokalplanforslaget har været fremlagt i offentlig høring i perioden 31. marts til 26. maj 2023. Der er i 
perioden indkommet ét høringssvar. Høringssvaret er beskrevet i vedhæftede bilag sammen med Teknik 
og Miljøs kommentarer og indstilling. Den fulde ordlyd af høringssvaret er også vedhæftet.
VURDERING
Det modtagne høringssvar er indsendt af ejeren af [adresse], der er nabo til lokalplanområdet. Det 
modtagne høringssvar omhandler højden på bebyggelse og risiko for indbliksgener, bygningernes 
udseende, øget trafik på [adresse], niveauplan hvorudfra bebyggelseshøjde beregnes, matriklernes tilstand 
i tilfælde af at der ikke bygges umiddelbart efter byggemodning samt værditab i forbindelse med mange 
nabobebyggelser tæt på indsigers skel.
Teknik og Miljø vurderer, at høringsvarerne giver anledning til følgende ændringer i lokalplanen:

At nedenstående indskrives i lokalplanforslaget § 7 ”Bebyggelsens omfang og placering” og at 
byggelinjen indtegnes på lokalplankortet:
”Langs lokalplanens nordligste skel pålægges en byggelinje på 5 meter. Inden for byggelinjen må der 
ikke placeres nogen form for bebyggelse, og der må kun ske mindre terrænreguleringer”.
[adresse]: EMN-2020-30817
Dok-ID: 3554211
Sagsbehandler: jhne
Byråd
27. september 2023  19:00

At nedenstående indskrives i lokalplanforslaget § 8 ”Bebyggelsens udseende”:
”Hvis facaderne er pudsede, vandskurede eller træbeklædte, skal de fremstå i materialets naturlige 
farve, sort, hvid eller farver inden for jordfarveskalaen”. 

At det indskrives i lokalplanens bestemmelser under afsnittet ”Jordforurening”:
”Hvis der i forbindelse med bygge- og anlægsarbejder inden for lokalplanområdet konstateres tegn på 
jordforurening, skal kommunens miljøafdeling kontaktes og arbejdet standses. Der skal sikres størst 
mulig genanvendelse af overskudsjord på lokaliteten. Flytning af jord fra områdeklassificerede arealer 
skal på forhånd anmeldes til [adresse] i henhold til jordflytningsbekendtgørelsen”.

At der indskrives i lokalplanens bestemmelser under § 9 ”Ubebyggede arealer og beplantning” at:
”Ubebyggede arealer, herunder byggegrunde, skal fremstå ryddelige og med et ordentligt udseende. 
Der må ikke ske langvarig oplagring og arealerne skal vedligeholdes, så de ikke er til gene for 
naboer.”
Herudover vurderer Teknik og Miljø, at teksten i § 2, stk. 6 skal ændres til nedenstående, så det præciseres, 
hvilke tilladelser, der er omfattet af bonusvirkningen.
2.6 Bonusvirkning
”I henhold til Planlovens § 15, stk. 4, har denne lokalplan bonusvirkning, dvs. den erstatter de tilladelser 
efter Planlovens § 35, stk. 1 (landzonetilladelse), der er nødvendige for lokalplanens realisering. 
Bonusvirkningen 
omfatter 
udstykning, 
ændret 
anvendelse, 
byggeri 
og 
anlægsarbejder 
efter 
bestemmelserne i denne lokalplan i overensstemmelse med principperne på [adresse], Kortbilag 2.”
Desuden vurderes det, at ordet ”enfamiliehuse” i § 1.1, pkt. 2 skal ændres til ”individuelle enfamiliehuse”, 
så det sikres, at der opnås en varieret bebyggelse inden for lokalplanområdet.
Grundejer har underskrevet en aftale om forbud mod brug af pesticider inden for lokalplanområdet. En 
servitut om sprøjtemiddelforbud er efterfølgende tinglyst på arealet.
ØKONOMI
Lokalplanen omfatter alene private arealer, hvorfor den ikke medfører egentlige udgifter for [adresse] 
Kommune.
Lokalplanområdet ligger i landzone og forbliver i landzone ved endelig vedtagelse af lokalplanen. Ejeren 
skal derfor ikke underskrive en erklæring om fraskrivelse af kommunal overtagelsespligt, jf. planlovens § 
47a.
INDDRAGELSE
Planforslaget har i overensstemmelse med planloven været i offentlig høring fra 31. marts til 26. maj 2023.
INDSTILLING
Direktøren for Teknik og Miljø indstiller til Byrådet:
1.
At ”Forslag til lokalplan nr. 422 Boligområde ved [adresse] i Grundfør” vedtages endeligt med 
ovennævnte ændringer.
BESLUTNING
Plan- og Landdistriktsudvalget, 7. september 2023:
Fraværende: Ingen
Indstilles godkendt.
Økonomiudvalget, 19. september 2023:
Fraværende: Ingen
Indstilles godkendt.
Byrådet, 26. september 2023:
Fraværende: Tine Danielsen, Rolf Danielsen
Godkendt.
Bilag
1.
Indkomne høringssvar (3554254)
2.
Vurdering af høringssvar (3554253)
3.
Forslag til lokalplan nr. 422  Boligområde ved [adresse] i Grundfør (3593052)
4.
Understøttelse af FN's verdensmål (3494970)
